**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA |  |
| NAZIV PROPISA | **Nacrt Zakona o izmjenama i dopunama Zakona o stečaju** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| U toku sprovodenja Zakona o stečaju ("Službeni list CG”, br. 1/11 i 53/16) pokazalo se neophodnim izvršiti izmjene pojedinih odredbi ovog propisa kako bi se stvorile pretpostavke za unapređivanje ostvarivanja ekonomičnosti, racionalnosti i efikasnosti stečajnog postupka. U tom cilju, pristupilo se izradi izmjena i dopuna ovog zakonskog akta koje se odnose na preciziranje odredenih normi u smislu obezbjeđivanja njihove efikasnije primjene, otklanjanja odredenih slabosti koje su se pokazale u praksi i skraćenja pojedinih rokova.  Potrebno je naglasiti da se značajne novine ovog zakonskog rješenja odnose na uvodenje stručnog ispita, licence i ispita provjere znanja za stečajne upravnike, koji imaju za cilj pružanje dodatnih garancija da će stečajni upravnici obavljati svoje dužnosti stručno i profesionalno. Dodatno, uvedena je i lista stečajnih upravnika i preciziran kriterijum za imenovanje stečajnih upravnika, koji je nedostajao u važećem zakonu. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Osnovni cilj izrade ovog zakonskog akta jeste da se predlože rešenja kojima se prevazilaze problemi u primjeni postojećeg zakona, poboljša položaj povjerilaca uz zaštitu interesa i očuva položaj preduzeća u stečaju sa ciljem da stečaj u praksi bude način da privredni subjekt prevaziđe poteškoće u poslovanju. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Prilikom analize razmatrane su potrebe za promjenom regulatornog okvira ali i niz opcija u vezi sa rješavanjem pojedinačnih problema. Opcija status quo odnosno odsustvo regulatorne promjene nije prihvaćena jer niz navedenih problema nije mogao biti otklonjen bez izmjena regulatornog okvira. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Predloženo zakonsko rješenje, prvenstveno, će uticati na privredna društva u smislu efikasnijeg sprovođenja postupka stečaja. U tom cilju, ovo zakonsko rješenje prvenstveno se odnosi na stečajne upravnike kroz uvođenje stručnog ispita, licenciranje i provjeru znanja stečajnih upravnika i načina izbora stečajnih upravnika.  Regulatorna rješenja uvedena u ovaj zakonski tekst utvrđena su i struktuirana na način koji omogućuje relativno jednostavnu shodnu primjenu njegovih normi na postupak stečaja. Primjena ovog propisa pozitivno će uticati na rad privrednih društava sa aspekta unaprjeđenja i razvoja poslovnog i investicionog ambijenta.  Ujedno, konstatujemo da ne postoje negativni uticaji sprovođenja Zakona, da primjena propisa ne stvara dodatne troškove, administrativna opterećenja i biznis barijere u poslovanju. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskalnu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju ovog propisa predviđena su izdvajanja finansijskih sredstva po osnovu rada Komisije za polaganje stručnog ispita za stečajnog upravnika. Ova sredstva biće planirana kroz Budžet Ministarstva pravde u 2022. godini koje će obrazovati i isplaćivati pomenutu komisiju.  Implementacijom propisa ne proizilaze međunarodne finansijske obaveze.  Ovaj Nacrt zakona direktono ne dovodi do povećanja prihoda u budžetu i pri njegovoj izradi nije korišćena ni jedna metodologija obračuna finansijskih izdataka/prihoda. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Nije korišćena eksterna ekspretska podrška u postupku izrade Nacrta zakona.  Ministasrvo ekonomskog razvoja je uputilo poziv za javne konsultacije zainteresovane javnosti 31. maja sa naznakom da će iste trajati do 23-eg juna tekuće godine. Poslednjeg dana javnih konsultacija, 23. maja 2021. godine, u organizaciji Sekretarijata Savjeta za konkurentnost, Ministarstva ekonomskog razvoja i Udruženja pravnika, održan je okrugli sto na temu konsultovanje zainteresovane javnosti o izmjenama i dopunama Zakona o stečaju na kojem su iznijete inicijative, predlozi, sugestije i komentari pristutnih učesnika kao i učesnika koji su pratili Okrugli sto putem zoom aplikacije.  U odnosu na važeći Zakon o stečaju, prihvaćeni su komentari i sugestije i isti su definisani u Nacrtu Zakona o izmjenama i dopunama Zakona o stečaju. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Za implementaciju ovog propisa nema prepreka.  U smislu ispunjenosti ciljeva ne postoje indikatori kojima će se isti mjeriti.  Za monitoring i evaluaciju primjene akta biće zaduženo Ministarstvo ekonomskog razvoja, Ministarstvo pravde, ljudskih i manjinskih prava i Privredni sud Crne Gore. | |

**Datum i mjesto Starješina**

Podgorica

**DRŽAVNA SEKRETARKA**

**Milena Lipovina-Božović**